આવી તો અનેક સિદ્ધિઓ મળી અને દેશ-વિદેશમાં અનેક પર્વતો જેવાકે બંદરપૂંછ (6320 મી), માઉન્ટ ભાગીરથી-2 (6512 મી), માઉન્ટ કિલિમાન્જારો (5,895 મી) સર કર્યા. આવા એક અભિયાનમાં તેમને હાથમાં હિમડંખ થયો. તબીબી સારવાર માટે અભિયાન છોડીને પાછાં ફરવું પડે. કાઠિયાવાડી માં “માઇ ગયું” કહીને રણવીર એ ચોટી સુધી પહોંચવાનું નક્કી કર્યું. જયારે તેવો પરત આવ્યા ત્યારે હિમડંખના લીધે જમણા હાથની બે આંગળીયો ગુમાવી પડી. બે આંગળીયો ગુમાવી પણ હજુ જુસ્સામાં જરા પણ ઓટ આવી ના હતી. રણવીરનાં મનમાં તો માઉન્ટ એવરેસ્ટને (8,848 મી) સર કરવાનો કીડો વળગ્યો હતો. આખરે એ મોકો પણ આવ્યો. ભારતીય સેનાનાં માઉન્ટ એવરેસ્ટ અભિયાનનાં નાયબ લીડર તરીકે જોડાવાનો મોકો 2012માં આવ્યો. રણવીર અને તેમની ટીમ 25 મે 2012નાં રોજ ચોંટી પર પહોંચ્યા.